Cuneiform Tablet Prague I 637b
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma ma-num-ba-lúm-a-šur-ma ta-áš-pu-ra-am um-ma a-ta-ma a-ma-kam AN.NA 1 GÚ li-qé-ma KÙ.BABBAR ep-ša-am šu-ma KÙ.BABBAR lá i-ba-ší i-na na-ap-tù ḫa-ra-nim AN.NA a-ṣé-er ṣú-ḫa-re-kà a-na ša-lá-tí-wa-ar šé-bi₄-il₅-ma KÙ.BABBAR le-pu-šu-nim a-na-kam AN.NA a-na ší-mì-im lá i-ba-ší-ma KÙ.BABBAR a-na ší-mì-im i-ba-ši-ma KÙ.BABBAR a-ma-kam a-na ṣí-ib-tim i-lá-kam-ma tù-šé-ba-lam a ma-lá té-er-tí-kà i-na na-ap-tù ḫa-ra-nim AN.NA li-dí-nu-nim-ma KÙ.BABBAR 1 GÚ le-pu-ša-ku-ma na-áš-pè-er-ta-kà bur-a-šur ú-ša-áš-me-ma um-ma a-na-ku-ma iš-tù wa-áš-ba-ku-ni a-dí eš₁₅-ri-šu ú eš₁₅-ra na-áš-pè-ra-tù-a a-dí a-lá-ki-kà i-ta-na-lá-kà um-ma a-na-ku-ma a-dí KÙ.BABBAR ma-tí na-áš-pè-ra-at <gap>-<gap> i-ta-na-lá-kà iš-tí a-ḫe-e na-me-er um-ma šu-ut-ma KÙ.BABBAR 1 GÚ i-na qá-tí-a lá i-ba-ší KÙ.BABBAR-ku-nu bu-lá-tù-ú-a i-na É.GAL-lim <gap> um-ma šu-ut-ma <gap> té-er-ta-kà li-li-kam-ma